Асхат Аймағамбетов педагогтардың біліктілігін арттыру үшін қандай шаралар қабылданғанын атады
DATE: 10:39, 09 Наурыз 2021 | GMT +5
TITLE: Асхат Аймағамбетов педагогтардың біліктілігін арттыру үшін қандай шаралар қабылданғанын атады
URL: https://kaz.inform.kz/news/ashat-aymagambetov-pedagogtardyn-biliktiligin-arttyru-ushin-kanday-sharalar-kabyldanganyn-atady_a3761905/
META: DATE: 10:39, 09 Наурыз 2021 | GMT +5
TOTAL WORDS: 284
AUTHOR(S):
TEXT: «Дарынды жастарды педагогикалық мамандыққа тарту мақсатында мұғалімнің мәртебесін көтеру үшін тиісті жұмыс жалғастырылуда. Педагогикалық бағыт бойынша оқуға түсуге қойылатын талаптар біртіндеп күшейтілуде. Осылай, 2020 жылы оқуға түсу балы 60-тан 70 балға дейін көтерілді, арнайы емтихан мазмұны өзектендірілді. Педагогикалық жоғары оқу орындарында оқитын студенттердің стипендиясы ұлғайтылды. Мектеп мұғалімдерінің еңбекақысы өсті. Мектеп оқушылары арасында кәсіптік бағдар беру жұмысын жүргізу үшін жоолар білім басқармаларымен, мектептермен өзара іс-қимыл жасайды», - деді министр. Оның атап өтуінше, қазіргі уақытта барлық білім беру бағдарламалары Педагогтің кәсіби стандартына және жұмыс берушілердің талаптарына сәйкес жаңартылды. Бұл ретте, педагогикалық практикаға арналған Әдістемелік ұсыныстар жасалынған және оқытудың барлық кезеңінде практиканы ұйымдастыруды көздейтін үздіксіз практикалық оқыту жүйесі енгізілді. 2018 жылдан бастап педагогті аттестаттау рәсімдерінің жаңа форматы енгізілді. Осыған байланысты министрлік нормативтік-құқықтық құжаттарға өзгерістер енгізу бойынша жұмыс жүргізді. Оған сәйкес 2021 жылдан бастап педагогикалық ЖОО-лардың түлектері үшін Ұлттық біліктілік тестілеуінен міндетті өту нормасы енгізілді. Аталған шара түлектердің құзыреттілігін растауға және білім беру ұйымдарын білікті жас мамандармен қамтамасыз етуге мүмкіндік береді. «Тәжірибе алмасу аясында ЖОО оқытушыларының жаппай ашық онлайн курстарын әзірлеп, білім беру платформаларына орналастыруға мүмкіндіктері бар. Сонымен қатар, жоолар мектептермен бірлесіп өзара тәжірибемен алмасу және студенттерге инновациялық педагогикалық технологиялар мен әдістерді тиімді оқыту мақсатымен консорциум құрды. Қазіргі уақытта жоолар педагогикалық қайта даярлау бағдарламаларын әзірлеу бойынша жұмыс жүргізуде. Осы бағытта министрлік ЖОО-ларға педагогикалық-психологиялық дайындықты күшейту үшін педагогикалық қайта даярлау бағдарламаларының мазмұнын өзгертіп, оқу нәтижелерін түзетуді ұсынды», - деді Асхат Аймағамбетов. Сонымен қатар министр жас мамандарды мектеп жұмысына ынталандыру үшін шетелдік жооларды, «Болашақ» бағдарламасын, ағылшын тілінде пәндерді оқыту құқығымен бітірушілер, сондай-ақ Президенттік кадр резервіне кірген адамдар үшін «педагогмодератор» біліктілік санатын берудің жеңілдетілген тәртібі енгізілгенін атап өтеді. «Осылайша, министрлік педагогикалық білім беру сапасын арттыру және мектептерді жоғары білікті мұғалімдермен қамтамасыз ету бойынша жүйелі, кешенді жұмысты жүзеге асыруда», - деді ол
